 ሓሙሽተ ኣብነታውያን ደቂኣንስትዮ ኣብ ዓውዲ ሳይንስ ዓለምና ኣንፃር ባህላዊ ልምዲ ዝቃለሳ ሰብ ጸሊም-ክዳን ህንዲ ነቶም ካብ ዝለመድናዮ ዓራትን ፍርናሽ ኣብ ንእድን ማእስን ክንድቅስ ኣብ ክንዲ ቡንባ ከፊትና ማይ ንሰቲ ካብ ርሑቕ ቦታ ብዝባናን ብጊርባን ዝተጓረተ ማይ ክንሰቲ ኣብ ክንዲ ኣምፑል ኤለትሪክ ቀንዴል ከነብርህ ዝጀመርና ደቆም ግን ከቢዱና ምንጪ ስእሊ, Eric LafforgueArt in All of Us ግን ዋላ እውን እቲ ብኢድ ሰብ ዝምገብን ዝሕጸብን ዝነበረ ኣዝዩ ሕንቁቕ ሰብ ጸገም ምስ ወረዶስ ንኹሉ ይኽእሎ እዩ ፈትዩ - ከይፈተወ ይለማመዶ ድሕሪ ቁሩብ እዋን ግን ደሓን ይእተዉ ስድራና ኣለማሚዶምና መዛኑና ኣዝማድ እናምሃሩና ናብራ ገጠር ኪኢልናዮ ዓዓቕምና ክንገብር ከኣ ደድሕሪ ወለድና ናብ ዕዮ ሕርሻ ክንወፍር ጀሚረና ስድራና ጥሪት ስለዝዓደጉ ምስ ደቂ ዓድና መንእሰያት ፈቐዶ ሩባን ኩርባን ጥሪት ክንጓሲ ጀሚርና ምንጪ ስእሊ, hadynyah ኣጋጣሚ ኮይኑ ወለድና ኣብ ከተማ ዘዋህለሉዎ ትሕዝቶ ስለዝጸንሖም እቲ ንሓረስታይ ዘድልዮን ዝድግፎን ከም ጽምዲ ኣብዑር ማይን ዕንጸይትን ዝጓርቱ መጽዓኛ ንጸባን ስጋን ዝኾና ጥሪት ጤለ በጊዕ ስለዝዓዳደጉ ኣብ ዕዮ ሕርሻ ዝሕግዙዎም ሸቃሎ ክኸፍሉ ይኽእሉ ስለዝነበሩ ናይ ጉልበት ደገፍ ነይሩዎም እዩ እቲ ዓቕሚ ዘይብሉ ገባራይ ግን ማዕረ ክንደይ ከምዝሽገር ምስክር እየ - ልዕሊ ኩሉ ከማይ መሰልተይ ደቀንስትዮ እቲ ክግበር ዝከኣል ሓገዝ እናሃለዋ እውን ወላዲተይ ንሓንሳብ በረኻ ውዒላ ንዓዲ ክትኣቱ እንከላ ሕቖኣ ክሳብ ዝጉበጥ ልዕሊ ዓቕማ ዕንጸይቲ ተሰኪማ ብረሃጽ ተሓጺባ ንገዛ ክትኣቱ ክርእያ እንከለኹ ናብቲ ዝነበርናዮ ምቾት ናብራ ከተማ እንምለሰሉ መዓልቲ ሃንቀው እብል ነበርኩ ምስ ምንዋሕ ግዜ ግን ኩሉ ይልመድ እዩ ኣነ ንባዕለይ ኣብ ገጠር ጎቢዘ ምስ ጥሪት በረኻ ውዒለ ንገዛ ክኣቱ እንከለኹ ናይ ግድን ዕንጸይቲ ኣራርየ ክኣቱ ኣሎኒ በይነይ ዘይኮንኩ ኩሉ ጓሳን በረኻ ዝወዓለ ስድራ ሓረስታይን ዝገብሮ እዩ ሕጂ ካብ ናብራ ገጠር ርሒቐ ዶባት ሰጊረ ርሑቕ ሃገር ሰፊረ ብዛዕባ ኣዴታት ናብራ ገጠር እንክዝክር ነብሲ ወከፍና እቶም ዕባይ ገጠር ብዘሎና ዕዳ ሕልናን ግብርን አስተንትን ብፍላይ ኣብዚ ናይ ኮቮድ እዋን እተን ኣብ ገጠራት ዝርከባ ሓረስቶት ደቀንስትዮ ኣይረድ እምበር ሕማም እንተጋጢሙ ኣብ ከባቢአን ብቑዕ ሕክምናን እኹል መድሃነትን ስለዘይርከብ ብዝያዳ ንሳተን እየን ክህሰያ ብፍላይ ከኣ ምስዚ ሕጂ ኣብ ምብራቕ ኣፍሪቃ ኣብ ኢትዮጵያን ኤርትራን ኣጋጢሙ ዘሎ ወራር ኣንበጣ ዕለታዊ ህይወት ሓንቱ ስድራ ኣዝዩ ከቢድ ክኸውንግድንእዩ ኣዴታት ትግራይ ምድረ ሰማይ ንዝኽድን ዕስለ ኣንበጣ ብድምጽን ጨንገርን ከባርራ ኣብ ማሕበራዊ ሚድያ ክርእየን እንከለኹ ከብደይ ይበልዓኒ ኣብ ቦተአን ንወላዲተይ ንኣዴታት ኤርትራ ንዝተጸገማ ኣዴታት ዓለም ኣቐሚጠ እርእየን እሞ ኣደ ስድራስ ኣይትንባዕ ደኣ እብል ዓቕምና ብዝኽእሎ ክንደጋገፈን ክኣ እምሕጸን ሓረስቶት ኣዴታት ዓመት ምሉእ እግሪ እግሪ ሰብኡተን ወፊረን ኣብ እዋን ማሕረስ ኣብ ጎልጓል ተደፊአን እኽሊ መሰብቆላ ወርሕን ክልተ ወርሕን ዝናብ ሰማይ ኣብ ዝባነን እናጽሓያ ተደቢረን ግራተን ክጽህያ ከቢድ ግዜ አሕሊፈን ዘራእቲ ጨልቂዑን ሰዊቱን ሎሚ ጽባሕ ዓጺደን ዓውዲ ኣውዲቐን ምህርተን ክሓፍሳ እናተጸበያ ኣብ ሑጻ ምድረበዳ ተጸፍዩ ዝተወልደ ዕስለ ኣንበጣ ሓደጋ ክወድቀን እንከሎ ከመይ ዘይነብዓ ምንጪ ስእሊ, Getty Images ኣብ ንእስነተይ ኣሰር ወለደይ ኣብ ዕዮ ሕርሻ ስለዝተሳተፍኩ ጻዕርን ድኻምን ሓረስታይ አዐርየ ስለዝፈልጦን ንብዓትን ቃንዛን ኣዴታት ብዓይነ ሕልናይ እስእሎሞ ብሓሳብ ምሰአን እነብዕ እቲ ከቢድ ናብራ ሓረስታይ እትረፍ ወራር ኣንበጣ ተወሲኹዎ ብዘይብኡ እውን ከቢድ እዩ ዓመት ምሉእ ረሃጹ እናሓበሰ ምስ መሬት እናተቓለሰ ምስ ድኹም ምሕደራ እናተባእሰ ህዝብን ሃገርን ዝምግብ ሓረስታይ ዘይሓለፈሉስ ቁሩብ ፊደል ቆጺሩ ፍልጠት ቀሲሙ ቢሮን ወረቐትን ሒዙ ኣብ ኦፊስ ዝተቐመጠ ክዋጃ ዝሓሸ ናብራ ክነብር ክሓስቦ ይኸብደኒ እቲ ብዝተፈላለየ ዓውዲ ዝተማህረ ውላድ እቲ መሰረትን መበቆልን ሃገርን ዓድን ዓዃይ ሓረስታይን ህዝቢ ከመሓድር ስልጣን ሒዙ ዘሎ ስርዓት መንብሮ ሓረስታይ ከመሓይሽ ማዕረ እቲ ዓዃይ ፋሕተርተር ክብል ስለዘይርእዮስ ረሃጽን ድኻምን ወለደይ እረኣየኒሞ ካብ ሕድሮም ነዊሕ ርሒቐ ከምዘለኹ ይስወጠኒ ምንጪ ስእሊ, Veronique DURRUTY ሕቡራት ሃገራት ን15 ጥቅምቲ ከም ኣህጉራዊ መዓልቲ ኣዴታት ርሑቕ ገጠራት ክትበዓል ካብ ዝውስን ዓመታት ሓሊፉ ኣሎ ዕላማ ኣህጉራዊ ዕለት ዜጋታትን ስርዓታትን ኣብቲ ዝለዓል ቴማን ዛዕባን ታሪኻዊ ሓላፍነቶም ክዋጽኡ ንምዝኽኻር እዩ ካብቲ ኣብ ገጠር ዝዓበኹሉ ግዜ ክሳብ ሎሚ ነዊሕ ዓመታት ኮይኑ ኣሎ ግን ከአ ብመጠኑ ዝተገበረ ለውጢ እኳ እንተሎ ኣዴታትን ኣሓትን ገና ክሳብ ሕጂ ብዝባነን ዕንጸይቲ ይወፍራን ማይ ይወርዳን ኣለዋ ናብራ ገጠር ከም ቀደሙ ናብራ ምረት ናብራ ጽሮትን አኻእሎን እዩ ኣብ ኩሉ ኩርናዕ ዓለም ኣብዚ ከቢድ ናይ ኮቪድ እዋን ምስ ኩሉ ጸገማተን ኣብ ቅድመ ግንባር ዝስለፋ ደቀንስትዮ እየን ምስ ኣሚነን ምስ ደቀን ንስድራዝጥውራ ንሳተን እየን መግቢ ስድራ የዳልዋ ካብ ርሑቕ ሩባታት ከይተረፈ ዝስተ ማይ ብዝባነን ጓሪተን ስድረአን ዝናብያ ኣብ ከቢድ ዕዮ ሕርሻ ማዕረ ሰብኣይ እናሰርሓ ሰንሰለት ወለዶ ንምቕጻል ዝጠንሳ ዝሓርሳ ደቀን ዘዕብያን ስድረአን ዝናብያን ደቀንስትዮ ኣዴታትን ኣሓትን እየን ደሓን ይእተዋ ሃገራዊ ማሕበር ደቀንስትዮ ኤርትራ ብዙሕ ዝጎድለን ነገር እኳ እንተሎ ሓሓሊፈን ንጽጉማት ኣዴታት ጊርባን ኣድግን ክዕድላን ኣድሓነት ዝሰመያኣ ዕንጸይቲ እትቑጥብ ጸገማት ኣዴታት እትፈትሕ ከመይ ዝኣመሰለ ፕሮጀክት ስለዘተኣታተዋ ብልቢ ከመስግነን ይደሊ ነዴታትኩምሲ ከምዚ ኸማይዶ ትዝክሩወን? 